Call of the Night fəsillərinin siyahısı

"Call of the Night" Kotoyama tərəfindən yazılan və illüstrasiya olunan manqa seriyasıdır. Manqa seriyası 28 avqust 2019-cu ildən 24 yanvar 2024-cü ilə qədər "Shogakukan" nəşriyyatının "Weekly Shonen Sunday" jurnalında serializasiya olunmuşdur. Manqa seriyasının 20 tankobon cildi buraxılmışdır. Birinci tankobon cildi 18 noyabr 2019-cu ildə, sonuncu tankobon cildi 18 mart 2024-cü ildə buraxılmışdır. Manqanın fərdi fəsilləri  adlanır. Manqa seriyası 2023-cü ildə Shogakukan Manqa Mükafatının "Ən yaxşı şonen manqası" kateqoriyasının qalibi olmuşdur. 2 iyul 2025-ci ildə "Weekly Shonen Sunday" jurnalında "Call of the Night: Paradise Arc" adlı qısa davam manqa seriyası serializasiya olunmağa başlamışdır.

Manqa seriyası məktəb yaxşı oxuyan, amma həyatından zövq ala bilməyən Ko Yamori ilə onun vampir partneri Nazuna Nanakusa arasındakı münasibətlərdən bəhs edir. Yamori yuxusuzluqdan əziyyət çəkdiyi üçün özünü daha yaxşı hiss etmək üçün gecələr tək küçələrdə gəzir və bir gün Nazuna ilə tanış olur. Nazunanın evinə gedən Ko özünü yatmış kimi göstərəndə qəfildən Nazuna onun boynundan dişləyib qanını içir və o, Nazunanın əslində vampir olduğunu öyrənir. Ko gündüz həyatından qurtulmaq üçün Nazunadan onu da vampirə çevirməsini istəyir, lakin vampirə çevrilməsi üçün əsas şərt bir vampirə aşiq olmasıdır. Ko özünü necəsə Nazunaya aşiq edib vampirə çevrilməyi qarşısına məqsəd kimi qoyur. O, tezliklə şəhərdə Nazuna kimi başqa vampirlərin də olduğunu öyrənir.

"Liden Films" studiyası tərəfindən istehsal olunan anime serialı adaptasiyasının ilk mövsümü 8 iyuldan 30 sentyabr 2022-ci ilə yayımlanmış, ikinci mövsümü 4 iyul 2025-ci ildə yayımlanmağa başlamışdır.

 Cild siyahısı 

 İstinadlar 

Kateqoriya:Manqa cildlərinin və fəsillərinin siyahıları